b"\n_START_ARTICLE_\nPierre Montet\n_START_SECTION_\nVida\n_START_PARAGRAPH_\nVa cursar estudis a la Universitat de Li\xc3\xb3 i va ser deixeble de Victor Loret._NEWLINE_Va treballar a Biblos, L\xc3\xadban, entre 1921 i 1924, excavant les tombes dels governants de l'\xc3\xa8poca del Regne Mitj\xc3\xa0. Entre 1929 i 1939, va excavar a Tanis, al Delta del Nil, i va trobar la necr\xc3\xb2polis reial de la Dinastia XXI i la Dinastia XXII, troballes que gaireb\xc3\xa9 van igualar en import\xc3\xa0ncia a les de la tomba de Tutankamon, a la Vall dels Reis._NEWLINE_En l'excavaci\xc3\xb3 de la temporada 1939-1940, va descobrir les tombes, completament intactes, de tres faraons: Psusennes I, Amenemope, i Sheshonq II m\xc3\xa9s la tomba, parcialment saquejada, de Takelot I, en Tanis, al Baix Egipte. L'\xc3\xbaltima tomba contenia una polsera d'or de Osorkon I, pare de Takelot, aix\xc3\xad com un escarabeu al costat del cor; tamb\xc3\xa9 va trobar les tombes, totalment saquejades, d'Osorkon II i el seu fill, el pr\xc3\xadncep Hornakht._NEWLINE_El comen\xc3\xa7ament de la Segona Guerra Mundial i la invasi\xc3\xb3 de Fran\xc3\xa7a al maig de 1940, va paralitzar tot treball d'excavaci\xc3\xb3 a Tanis, per\xc3\xb2, despr\xc3\xa9s de la guerra, Montet va reprendre les seves activitats a Tanis i va aconseguir desenterrar la tomba, intacta, del general Uendyebaendyed, que va servir sota Psusennes I._NEWLINE_Va ser professor d'egiptologia a la Universitat d'Estrasburg, de 1919 a 1948, i al Coll\xc3\xa8ge de France de Par\xc3\xads, entre 1948 i 1956."